Татарстан китап нәшриятында дөнья күргән яңа 5 КИТАП

	Татарстан китап нәшриятында матур-матур басмалар чыга тора. Тарих белән кызыксынучылар да, матур әдәбият яратучылар да, балалар да, әти-әниләр дә үзләренә кызыклы китаплар табачак. Татарстан китап нәшриятында дөнья күргән яңа 5 китап – “Матбугат.ру” күзәтүе.	           “Идегәй” дастаны. Тарих белән кызыксынучылар һәм тарихи әдәбият яратучылар өчен.   
Балаларның яраткан шагыйре Роберт Миңнуллинның китабы. Аның шигъриятенә хас балаларча самимилек, шул ук вакытта шаянлык белән тапкырлык һәр укучыны үзенә җәлеп итә. Беренче карашка гади тоелган шигырьләрдә балаларга үгет-нәсыйхәт тә, гыйбрәт тә, хәтта тирән фәлсәфә дә бар.    Казан архитектурасы турында кызыклы китап. Басмада 1920 елдан башлап узган гасырның 60нчы елларына кадәрле чор алына.   Әлеге китапта татар әдәбияты классигы, күренекле балалар язучысы, шагыйрь, Бөек Ватан сугышы каһарманы, җәлилче Абдулла Алишның (1908–1944) фашист әсирлегендә язылган шигырьләре татар һәм рус телләрендә тәкъдим ителә. Җыентык әдипнең тууына 110 ел тулуга багышлап чыгарыла.
  “Тылсымлы бизәк”. Татар милли киемнәрен ясарга өйрәнәбез. Милли орнамент, күн эшләнмәләре, зәркән сәнгате, чигү, мозаика һ.б. һ.б.   Сүз уңаеннан, Татарстан китап нәшриятының фирма кибетләре республикабызның төрле районнарында эшли. Әйтик, Мөслимдә. 
Адресы: Мөслим, Комсомол урамы, 31/2 Эш вакыты: 8.00-18.00 Телефон: +79274618728   
	---	
Татарстан китап нәшрияты

	№ --- | 22.08.2020	


